Here is a page extracted from Wikipedia that may contain CSS, HTML, and a lot of unformatted text.

Title: Belmont de Sant Chusé
Content: Belmont de Sant Chusé (Bellmunt de Mesquí en catalán, Belmonte de San José en castellano) ye un municipio de la provincia de Teruel, situato en la comarca de lo Baixo Aragón. La suya población ye de 144 habitants (2005), en una superficie de 34 km², con una densidat de 4,24 hab/km².

Toponimia 
Los toponimos tipo Belmont, Bellmunt, Belmonte son recurrents en toda la peninsula y se pueden interpretar a partir de lo latín MONS, MONTIS ("mont") y BELLUS ("bonico", "bello"). Manimenos Alvaro Galmés de Fuentes los interpreta a partir de la radiz celta BEL ("brillant", "claro") y lo chustifica por los terrenos calsinosos que bi ha en este y en atros "Belmonts".

Lo exotoponimo aragonés Belmont se conoix por un texto de lo 29 de chinero de 1243 en lo que lo comandador calatravo d'Alcanyiz feba una concordia con la ilesia alcanyizana sobre decimas y termins:

En lo Fogache de 1405 ordenau en las Corz de Maella s'escribe Belmont de Calatrava por perteneixer en ixos tiempos a la Orden de Calatrava con seu en Alcanyiz:

Apareixe tamién en aragonés en as actas d'as Corz d'Alcanyiz de 1436:

Los apelativos de San José u de Mezquín han estato subchectos de polemica toponimica local en lo sieglo XX y obedeixen a politicas de desambigacions de toponimos, que afectan a esta localidat por haber-ie atros toponimos ditos Belmonte en Espanya.

La denominación Belmonte de Mezquín esdevinió oficial por lo Reyal Decreto de 27 de chunio de 1916 pa diferenciar-lo d'atras localidaz homonimas, aproveitando lo hidronimo Mezquín, río que naixe en lo suyo termin municipal por unión de dos barrancos.

En 1980 s'aprobó lo cambio de nombre por lo pareixiu de Mezquín con lo castellano mezquino, y se prenió la denominación de San José por la existencia d'una ermita dedicada a Sant Chusé, feito que diferencia a Belmont d'atros lugars de la redolada.

Cheografía
Ye situato en lo semontano iberico entre lo río Guadalop y lo río Matarranya chunto a lo río Mezquín, a mán de lo naixedero suyo.

Mugas 
Lo suyo termin municipal muga con Fórnols, con un cantón de lo termin de Ráfals, con La Cerollera, con La Canyada de Beric, con La Torre de Viliella y con La Codonyera.

Parla 
En Belmont se charra catalán. La parla local catalana de Belmont de Sant Chusé se clasifica entre las parlas d'o Guadalop-Mezquín.

Demografía

Administración

Reparto de concellers

Alcaldes

Fiestas 
Sant Cosme y Sant Damián, 5 d'agosto.
Lunes de Pascua.

Referencias